شەفەق نیوز/ خانمیگ هندی سەرکەفتی بود لە دروسکردن کێکیگ  لەشێوەی بینای  بۊچگ کڵێسای میلانۆ .
وەگورەی ماڵپەڕ”Amazing World” ژنە هیندیەگە پارک دەباڵ دیب دۊای ئەوەگ کێك لەشێوەی مۆدێل ئەرا شمارەیگ لە بینایلە دروس کرد خەڵات وەپی بەخشیا و باسی لەوەیش کرد هۊرمان کارەگەی لە تەلارسازی هیندی و ئەوروپی وەرگریەە ئەرا دروسکردن کێكەگە، کێش کێکەگە 100 کیلۆگرامە، درێژیەگەی 6.5 پایە ک کەێدە نزیکەی  دو مەتر، بەرزیەگەی 4.5 پایە ک کەێدە 137 سانتیمەتر، مەوقەی دروسکردنەگەی نزیکەی مانگیگ وەپی چییە.
دیب دیاریکرد، یە لەڕاسی دوارەکردنەوەی  وەناوبانگیگیە ئەرا کڵێسای میلانۆ، ک مۆنۆمێنتیگ فرە ناودیاریگە لە ئیتاڵیا، باس لەوەیش کرد شیواز تەلارسازی بیناگە فرە سەرنجی کیشایە ئیەش لێواکردیە لەشێوەی گەپترین کێک لەجەهان دروسی بکەێد.
